armvectores/hy_wikipedia_2023 huggingface dataset:
Անի Դաշյան

Անի Արտուշի Դաշյան (հուլիսի 18, 1988(1988-07-18)), հայ լրագրող, հաղորդավարուհի։


== Կենսագրություն ==
Անի Դաշյանը ծնվել է 1988 թվականի հուլիսի 18-ին, Երևանում։ Միջնակարգ կրթությունը ստացել է Երևանի Անանիա Շիրակացու անվան ճեմարանում, որն ավարտել է 2005 թվականին։ 2005-2009 թվականներին ուսումը շարունակել է Երևանի պետական համալսարանի պատմության ֆակուլտետի արվեստաբանության բաժնում։ Այն ավարտելուց հետո մինչ 2011 թվականը սովորել է Հայաստանի ԳԱԱ լրագրության բաժնի մագիստրատուրայում։ Ուսանողական տարիներին՝ 2006-2008 թվականներին սովորել է Հայաստանի Երգի պետական թատրոնին կից դպրոց-ստուդիայի հաղորդավարության բաժնում։ 2008 թվականից եղել է «Բում» ամսագրի գլխավոր խմբագիրը։ Նույն թվականից աշխատանքի է անցել «Դար 21» հեռուստաընկերությունում՝ որպես հաղորդավար և լրագրող։
Եղել է «Հայ 10», «Կեսօր», «Կարմիր շրթներկ» հաղորդումների հաղորդավարը։


== Ծանոթագրություններ ==


== Արտաքին հղումներ ==
Գուշակիր մեղեդին. Անի Դաշյան, Վաչե, Վիկա Մարտիրոսյան
Անի Դաշյան
Պետք է գաղտնիք բացեմ և ասեմ, որ... Անի Դաշյանն անկեղծանում է
Ani Dashyan & Ludvig Karapetyan wedding clip
Անի Դաշյան. “Լյուդոն ինձ ամուսնության առաջարկ արեց շատ հանկարծակի”
Անի Դաշյան. «Այս ծնունդս տարբերվում է մնացածից, քանի որ որդուս հետ առաջին անգամ եմ Երևանում»
Օլիգարխ

Օլիգարխ, քաղաքական համակարգում գործող մեծահարուստ, ով մեծ ազդեցություն ունի քաղաքական որոշումների ընդունման վրա։ Օլիգարխների և օլիգարխիայի մասին առաջին հիշատակումներից մեկը տեղ է գտել անանուն հեղինակի «Տարեց օլիգարխը» (The old oligarch) աշխատությունում։ Սա հունարեն առաջին արձակ ոճի աշխատանքն է, որով հեղինակը ներկայացրել է իր արձագանքը Հունաստանում տիրող օլիգարխիկ համակարգին։
Հետխորհրդային շրջանում «օլիգարխ» են անվանում հիմնականում գործարարներին, որոնք խորհրդային կարգելի փլուզման և կապիտալիստական կարգերի հաստատման ընթացքում կարճ ժամանակահատվածում ձեռք են բերել հսկայական կապիտալ։ Այս երևույթը առավել վառ տեղի է ունեցել Ռուսաստանի Դաշնությունում։


== Ծանոթագրություններ ==
Տամա (քաղաք)

Անվան այլ կիրառումների համար տե՛ս՝ Տամա (այլ կիրառումներ)Տամա Տամա  (ճապ.՝  多摩市 Տամա), քաղաք Ճապոնիայում։ Գտնվում է Տոկիոյի պրեֆեկտուրայում։ Զբաղեցնում է 21,08 կմ² տարածք։


== Բնակչություն ==
Բնակչությունը կազմում է 147 770 մարդ (2014 թվականի օգոստոսի 1), խտությունը՝ 7009,96 մարդ/կմ²։


== Սիմվոլիզմ ==
Քաղաքի ծառը համարվում է Գինկգոն, ծաղիկը՝ Վայրի սակուրայի ծաղիկը, թռչունը՝ Մեծ տատրակը


== Արտաքին հղումներ ==
Պաշտոնական կայք(ճապոներեն)
Նոր Գյուղի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Նոր Գյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շանլըուրֆայի մարզ

Շանլըուրֆայի մարզ (թուրքերեն՝ Şanlıurfa ili), նահանգ Թուրքիայի Հանրապետության Հարավ-արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Հարավ-արևելյան Անատոլիա տարածաշրջան
Կենսական ներկում

Կենսական ներկում, վիտալ ներկում, կենդանի բջիջների ներկման մեթոդ. կատարվում է հատուկ ներկերի ոչ թունավոր կոնցենտրացիաներով։


== Կիրառում ==
Առաջինը կիրառել է ավստրիացի Ֆ. Ունգետը, 1848 թվականին։ Ներկերը լինում են.

հիմնային (չեզոք կարմիր, մեթիլեն կապույտ և այլն),
թթվային (ֆենոլային կարմիր, ցիանոլ և այլն)։


== Կենսաբանական ներկեր ==
Կենդանիների բջիջներում որոշ ներկեր, դիֆուզ կերպով, ներկում են բջջապլազման, մյուսները հատիկների ձևով կուտակվում են Գոլջիի համալիրի հատվածում, կորիզն ու բջջապլազման մնում են չներկված։ Կենդանի բուսական բջիջներում ներկը խտանում է վակուոլներում, մահացածներում՝ ներկվում են պրոտոպլաստները։ Այս առանձնահատկությամբ տարբերում են մահացած և վնասված բջիջները կենդանի բջիջներից։ 
Թթվային հատիկավորող ներկերը կիրառվում են ռեթիկուլա-էնդոթելային համակարգի տարրերի հայտնաբերման և ուսումնասիրման, մեթիլեն կապույտը՝ առանձին նեյրոնների ընտրողական ներկման համար։ 
Բջջաբանական և հյուսվածքաբանական նպատակներով կենսական ներկումը կիրառվում է ֆիզիոլոգիական հետազոտություններում՝ դեղանյութերի ազդեցությունը պարզելու, բջիջներում և հյուսվածքներում ախտաբանական փոփոխությունները ուսումնասիրելու նպատակով։
(1504) Լապենրանտա

(1504) Լապենրանտա (անգլ.՝ Lappeenranta), աստերոիդ աստերոիդների հիմնական գոտում։ Հայտնաբերվել է 1939 թվականի մարտի 23-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,39993 ա. մ., առավելագույնը մոտենում է 2,0216 ա. մ. հեռավորության վրա և հեռանում 2,7783 ա. մ.։ Արեգակի շուրջ մեկ ամբողջական պտույտ է կատարում 1357,99 երկրային օրվա ընթացքում, իր ուղեծրով շարժվելով միջինում 0,265098 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,05° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1504) Լապենրանտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոթ ան դեր Ռոթ

Ռոթ ան դեր Ռոթ  (գերմ.՝ Rot an der Rot), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 4423 մարդ(ըստ 2010 թվականի դեկտեմբերի 31-ի) ։ Տարածքը կազմում է 63,46 կմ²։ Պաշտոնական կոդ՝ 08 4 25 100։


== Ծանոթագրություններ ==


== Արտաքին հղումներ ==
Պաշտոնական էջ
Հմայակ Նազարյան

Հմայակ Հարությունի Նազարյան (1920), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1943):


== Կենսագրություն ==
Հմայակ Նազարյանը ծնվել է 1920 թվականին։ 1940 թվականի սեպտեմբերին Հմայակը զորակոչվել է կարմիր բանակ։ Նրա ծառայությունն անցել է 873-րդ հակատանկային-հրետանային գնդում, որը Գերագույն հրամանատարության տրամադրության տակ գտնվող զորամասերից մեկն էր։ Նա եղել է Ստեպնոյ, Բրյանսկի, 1-ին Մերձբալթյան, 2-րդ և 3-րդ Բելոռուսական ռազմաճակատներում։ Մոսկվայի ուղղությամբ Նազարյանը ոչնչացրել է ֆաշիստական զորամասի հրամանատարական դիտակետը։ 1943 թվականի օգոստոսին Նազարյանը իրենց հարվածային գնդի կազմում մասնակցել է Ելեցի ճակատամարտին, անձամբ իր հրանոթով ոչնչացրել է երեք տանկ։ Մասնակցել է շատ քաղաքների ու բնակավայրերի ազատագրմանը։ Քյոնիգսբերգի գրավման մարտերից մեկում ծանր վիրավորվել է և փոխադրվել հոսպիտալ։ 1945 թվականի հունիսի վերջերին իր զորամասի կազմում Արևելյան Պրուսիայից փոխադրվել է Հեռավոր Արևելք և մասնակցել ճապոնական իմպերիալիզմի հարվածային խմբի՝ Կվանտունյան բանակի ջախջախմանը, կռվել է Խարբինում, Մուկդենում, Սախալինում, Կուրիլյան կղզիներում։
Իր սխրագործությունների համար Նազարյանը պարգևատրվել է Կարմիր աստղի շքանշանով, «Խիզախության համար» 2 մեդալով, «Մարտական ծառայությունների համար», «Քյոնիգսբերգի գրավման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և «Ճապոնիայի դեմ տարած հաղթանակի համար» մեդալներով։ 1943 թվականին ընդունվել է կոմունիստական կուսակցության շարքերը։
Նազարյանը զորացրվել է 1947 թվականին, շարունակել է իր մանկավարժական գործունեությունը։ Նա եղել է լուսաշխի արհմիության Անիի շրջկոմի նախագահ, դպրոցի ուսմասվար, տնօրեն, այնուհետև եղել է դպրոցի պատմության ուսուցիչը։


== Պարգևներ ==
Կարմիր աստղի շքանշան
«Խիզախության համար» մեդալ (կրկնակի)
«Մարտական ծառայությունների համար» մեդալ
«Քյոնիգսբերգի գրավման համար» մեդալ
«Ճապոնիայի դեմ տարած հաղթանակի համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==
Տիխի Դոն (գյուղ, Լև-Տոլստովսկի շրջան)

Անվան այլ կիրառումների համար տե՛ս՝ Տիխի ԴոնՏիխի Դոն (ռուս.՝ Тихий Дон), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիկահող (գետ)

Անվան այլ կիրառումների համար տե՛ս՝ Շիկահող (այլ կիրառումներ)Շիկահող, Խաչին, Շիխաուզ, գետ Հայաստանի Սյունիքի մարզում։ Սկիզբ է առնում Խուստուփ լեռան հարավարևելյան լանջերից և Ներքին Հանդ գյուղից 2,5 կմ հյուսիս-արևելք, ձախից միախառնվում Ծավ գետին։ Երկարությունը 17 կմ է։


== Ծանոթագրություններ ==
Եթինգեն

Եթինգեն (գերմ.՝ Jettingen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 7571 է (2010 թվականի դեկտեմբերի 31–ի տվյալներով)։ Զբաղեցնում է 21,12 կմ² տարածք։ Պաշտոնական կոդը՝ 08 1 15 053։
Կոմունան ստորաբաժանվում է 3 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջը
Ույմովկա

Ույմովկա (ռուս.՝ Уймовка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասպերսկի անտիվիրուս

Կասպերսկի անտիվիրուս (անգլ.՝ Kaspersky Antivirus, KAV), հակավիրուսային ծրագրի ապահովում է՝ մշակված Կասպերսկի Լաբարատորիայի կողմից, որն անտիվիրուսային ծրագրերի շուկայում հայտնի է մոտ 15 տարի։  Ապահովում է  օգտվողի պաշտպանությունն վիրուսներից, լրտեսական ծրագրերից, տրոյական ծրագրերից։
Բացի սեփական հակավիրուսային ծրագրից թողարկվում է նաև անվճար «բուժող» հավելվածը՝ Kaspersky Virus Removal Tool:  Ինչպես նաև գործում է հակավիրուսի անվճար տարբերակ ՝ Kaspersky Free-ն ՝ անվճար լիցենզիայով 365 օրվա համար։
Գործառույթներ

Պաշտպանություն վիրուսներից, տրոյական ծրագրերից
Պաշտպանություն լրտեսական և գովազդային ծրագրերից
Ֆայլերի ստուգում ավտոմատ ռեժիմով և ըստ անհրաժեշտության
Ինտերնետ թրաֆիկի ստոգում
Ակտիվության մոնիտորինգ (համակարգչում ծրագրի կատարած գործողությունների վերաբերյալ տվյալներ է հավաքում և փոխանցում այդ տվյալներն հակավիրուսի այլ բաղադրիչ ծրագրերի՝ ավելի արդյունավետ պաշտպանության համար)
Վնասակար ծրագրերի  կատարած գործողությունների վերադարձ (թույլ է տալիս ծրագրի կատարած բոլոր գործառույթները չեղյալ համարել,եթե ծրագիրն վնասակար է ճանաչվել)Վնասների կանխարգելում

Վարակված կայքերի հղումների արգելափակում
Վիրուսների ճանաչում ըստ իրենց փաթեթավորման
Խոցելիությունների հայտանբերում ՕՀ-ումՀամակարգի և տվյալների վերականգնում

Հնարավորություն ներբեռնել ծրագիրը վիրուսոտ համակարգչի մեջ
Ծրագրի ինքնապաշտպանության գործառույթ՝անջատումից կամ դադարեցումից
Համակարգի անվնաս պարամետրերի վերականգնում վնասակար Ծրագրային ապահովումն ջնջելուց հետո


== Ծանոթագրություններ ==


== Արտաքին հղումներ ==
Обзор антивируса Касперский 2013 Archived 2012-10-17 at the Wayback Machine. от FreeSofter.Ru
Домашняя страница Лаборатории Касперского
Աբու Քամալի գավառ

Աբու Քամալի գավառ (արաբ․՝ منطقة أبو كمال‎‎) կամ Ալ-Բուքամալի գավառ (արաբ․՝ منطقة البوكمال‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դեյր-էլ-Զորի մարզի 3 գավառներից մեկը։
Վարչական կենտրոնն է Աբու Քամալ քաղաքը։ 2004 թվականի մարդահամարի տվյալներով գավառը ունի 265 142 բնակչություն։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Աբու Քամալի գավառը բաղկացած է 4 շրջաններից՝

Աբու Քամալի (արաբ․՝ ناحية البوكمال‎‎), կենտրոն՝ քաղաք Աբու Քամալ, բնակչություն՝ 92 031
Հաջինի (արաբ․՝ ناحية هجين‎‎), կենտրոն՝ քաղաք Հաջին, բնակչություն՝ 97 870
ալ-Ջալաայի (արաբ․՝ ناحية الجلاء‎‎), կենտրոն՝ քաղաք ալ-Ջալաա, բնակչություն՝ 29 255
ալ-Սուսայի (արաբ․՝ ناحية السوسة‎‎), կենտրոն՝ քաղաք ալ-Սուսա, բնակչություն՝ 45 986


== Արտաքին հղումներ ==
Աբու Քամալ Archived 2006-10-28 at the Wayback Machine. (արաբ.)


== Ծանոթագրություններ ==
Խոմի (Դուշեթի շրջան)

Խոմի (վրաց.՝ ხომი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1490 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ։


== Ծանոթագրություններ ==
(8247) Շերիլհոլ

(8247) Շերիլհոլ (անգլ.՝ Cherylhall), աստերոիդ աստերոիդների գոտու արտաքին մասում։ Հայտնաբերվել է 1979 թվականի սեպտեմբերի 20-ին Շելտ Բասի կողմից Պալոմարում։
Միջին հեռավորությունը Արեգակից կազմում է 3,223271 ա. մ., առավելագույնը մոտենում է 2,9036 ա. մ. հեռավորության վրա և հեռանում 3,543 ա. մ.։ Արեգակի շուրջ մեկ ամբողջական պտույտ է կատարում 2113,7 երկրային օրվա ընթացքում, իր ուղեծրով շարժվելով միջինում 0,170317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8247) Շերիլհոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տալցևո

Տալցևո (ռուս.՝ Тальцево), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3043) Սան Դիեգո

(3043) Սան Դիեգո (անգլ.՝ San Diego), աստերոիդ աստերոիդների գոտի ներքին մասում։ Հայտնաբերվել է 1982 թվականի սեպտեմբերի 20-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,926576 ա. մ., առավելագույնը մոտենում է 1,7212 ա. մ. հեռավորության վրա և հեռանում 2,132 ա. մ.։ Արեգակի շուրջ մեկ ամբողջական պտույտ է կատարում 976,74 երկրային օրվա ընթացքում, իր ուղեծրով շարժվելով միջինում 0,368574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,79° անկյուն։
Սան Դիեգո աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3043) Սան Դիեգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1528

1528 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1528 թվականն է, 
XVI դարի 28-րդ տարին։


== Դեպքեր ==


== Ծնունդներ ==


== Մահեր ==
Կաամգա

Կաամգա, գետ Ռուսաստանում, հոսում է Ալթայի հանրապետությունում, Ալթայի երկրամաս։ Գետի ակունքը գտնվում է 42 կմ Բոլ գետի աջ ափից։ Գետի երկարությունը 27 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Կատուն է, գետային ենթավազանները Բիան և Կատունն են։ Գետի գետային ավազանը Վերին Օբն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100006466
Հիդրոլոգիական ուսումնասիրության կոդը՝ 115100646
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==
Փոքրիկ եռագրություն

«Փոքրիկ եռագրություն» (ռուս.՝ «Маленькая трилогия»), Անտոն Պավլովիչ Չեխովի կողմից 1898 թվականին գրված շարք՝ բաղկացած երեք պատմվածքներից։


== Եռագրության բովանդակություն ==
Ամբողջ եռագրությունը միավորում են երեք հերոս–պատմողները, ովքեր որսի ընկերներ են՝ Բուրկին, Իվան Իվանովիչ և Ալյոխին։ Նրանցից յուրաքանչյուրը պատմում է երեք պատմություններից մեկը։


=== «Պատյանով մարդը» («Ռուսական միտք», 1898, № 7) ===
«Պատյանով մարդը» պատմվածքով է սկսվում եռագրությունը։ Այստեղ առավել վառ ու բացեիբաց է արտահայտված «պատյանով կյանքի» թեման։ Բելիկովի կերպարը հիմնականում գրոտեսկային է, իսկ անվանումը շատ դեպքերում ամբողջ շարքին երանգ ու թեմա է առաջադրում։ Այդ պատմությունը մենք լսում ենք Բելիկովի գործընկեր Բուրկինից։


=== «Հաղարջը» («Ռուսական միտք», 1898, № 8) ===
Եռագրության երկրորդ պատմվածքը «Հաղարջն» է։ «Պատյանի» թեման այստեղ առկա է առավել նուրբ տեսքով, քան առաջն պատմվածքում։ Այս անգամ Իվան Իվանովիչ Չիմշան–Հիմալայսկին պատմում է իր եղբայր Նիկոլայի կյանքի մասին։


=== «Սիրո մասին» («Ռուսական միտք», 1898, № 8) ===
«Սիրո մասինը» եռագրության վերջին պատմվածքն  է։ Պատմվածքում եռագրության հիմնական թեման հնչում է առավել նրբորեն։ Ինչպես երևում է վերնագրից, այդ պատմությունը սիրո մասին է. Ալյոխինը պատմում է Աննա Ալեքսեևնա Լուգանովիչի հետ իր հարաբերությունների մասին։
Ըստ Չեխովի մտահղացման՝ պատմվածքները չպետք է եռապատում կազմեին։ Հեղինակը պլանավորել էր ստեղծել «պատյանով կյանքի» մասին մի ամբողջ շարք։ Բայց երեք պատմվածքքների վրա աշխատելու ժամանակ Անտոն Չեխովը հոգնել ու հիասթափվել է։ Նա գրել է.

Աշնան սկզբին հեղինակին աշխատել խանգարել է հիվանդությունը, իսկ նոյեմբերին նա սկսել է աշխատել արդեն ուրիշ ստեղծագործությունների վրա։
«Փոքրիկ եռագրություն» անվանումը ստեղծագործություններին ոչ թե հեղինակն է տվել, այլ նրա ստեղծագործությունների հետազոտողները, ովքեր վերջնականապես միավորել են այդ երեք ստեղծագործությունները։


== Գրաքննադատները եռագրության մասին ==
Ամբողջ եռագրությությունը քննադատների կողմից բարձր գնահատանքի է արժանացել։ Իզմայլովը դրական փոփոխություններ է նշել Չեխովի ստեղծագործություններում։
Եռագրության մասին Բոգդանովիչը գրել է, որ չնայած երեք պատմվածքների միջև ակնհայտ կապ չկա, բայց այնտեղ «ուրվագծվում է այն միջավայրը, որտեղ գերակայում է պատյանով մարդը»։ Սկաբիչևսկու կարծիքով Չեխովի պատմվածքները դեմ են XIX դարավերջի հանրահայտ «լափողների միջավայր» գաղափարին և խոսում այն մասին, որ այդ միջավայրը ստեղծում են հենց մարդիկ՝ իրենց անգործությամբ, ինչ-որ նորի նկատմամբ վախից, իրենց «պատյանով»։


== Տես նաև ==
Անտոն Չեխով
Պատյանով մարդը
Հաղարջը
Սիրո մասին
Եռագրություն


== Ծանոթագրություններ ==
Պետրովո (գյուղ, Արնիշիցկոե գյուղական բնակավայր)

Անվան այլ կիրառումների համար տե՛ս՝ ՊետրովոՊետրովո (ռուս.՝ Петрово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յամհիլ շրջան (Օրեգոն)

Յամհիլ շրջան (անգլ.՝ Yamhill County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 1.854 կմ² է, բնակչությունը՝ 99.193 մարդ (2010 թ. տվյալներով)։ Շրջկենտրոնն է Մակ-Մինվիլ բնակավայրը։ Կազմավորվել է 1843 թ.։
Դժնիկ իմերեթական

Դժնիկ իմերեթական (լատ.՝ Rhamnus imeretina), ցածր աճեցողություն ունեցող տերևաթափ ծառ կամ թուփ։


== Կենսաբանական նկարագիր ==
Տերևները խոշոր են, հերթադիր կամ հակադիր, ամբողջական։ Ծաղիկները դեղնականաչավուն են, մանր, մեկական՝ խմբերում կամ ողկույզներով։ Պտուղը հյութալի կորիզապտուղ է։


== Բազմացում ==
Բազմանում են սերմերով և կտրոններով, նաև անդալիսով և թփի բաժանումով։


== Նշանակություն և օգտագործում ==
Գնահատվում են որպես ներկատու բույսեր։ Ներկանյութերը պարունակում են կեղևում, տերևներում և պտուղներում։ Գնահատվում են նաև որպես դեղաբույսեր՝ մի շարք հիվանդություններ բուժելու լավագույն միջոց։ Ի տարբերություն Հայաստանում աճող աբորիգեն տեսակների, համեմատաբար մեզոֆիլ է, բարձր գեղազարդ և պիտանի կանաչապատման մեջ լայնորեն օգտագործելու համար։


== Գրականություն ==
Ծառագիտություն, Ժ. Հ. Վարդանյան
Ասաֆ (գետ)

Ասաֆ, գետ Արաքսի ավազանում։ Հոսում է Խոյի գավառով և միանում Կոտուր գետին։ Գետի վրա Խոյ քաղաքից 2֊3 կմ հեռավորությամբ, պահպանվել է մի հին քարաշեն կամուրջ։


== Ծանոթագրություններ ==
Խավար (հեռուստասերիալ)

Խավար (անգլ.՝ Dark), գերմանական դրամատիկական հեռուստասերիալ գերբնական տարրերով, ստեղծված Բարան բո Օդարի և Յանտյե Ֆրիզեի կողմից։ Սերիալը համարվում է Նեթֆլիքսի՝ Գերմանիայում նկարահանված առաջին շոուն։ Պրեմիերան տեղի է ունեցել Նեթֆլիքսում՝ 2017 թվականի դեկտեմբերի 1-ին։
2017 թվականի դեկտեմբերի 20-ին Նեթֆլիքսը պաշտոնապես հայտարարել է, որ սերիալը երկարացվել է երկրորդ եթերաշրջանով։ Երկրորդ եթերաշրջանի պրեմիերան տեղի է ունեցել 2019 թվականի հունիսի 21-ին։ 2019 թվականի հունիսի 24-ին սկսվել են երրորդ` վերջին եթերաշրջանի նկարահանումները, որը թողարկվել է 2020 թվականի հունիսի 27-ին։


== Սյուժե ==
2019 թվականին գերմանական փոքրիկ Վինդեն քաղաքում երկու երեխաների անհետացումը ոչնչացնում է չորս ընտանիքների համաչափ կյանքը՝ բացահայտելով նրանց կեղտոտ անցյալը և գաղտնիքները, որը ընդգրկում է արդեն երեք սերունդ։
Սերիալի գլխավոր հերոսները՝ Վինդենի միջնակարգ դպրոցի աշակերտ Յոնաս Կանվալդը, ում հայրը ինքնասպանությամբ վերջ է դրել կյանքին, ոստիկան Ուլրիխ Նիլսենը, ում եղբայրը 33 տարի առաջ անհետացել էր, և ոստիկանության ղեկավար Շարլոտա Դոպլերը։


== Դերերում ==
Հեռուստասերիալի հիմնական գործողությունները տեղի են ունենում 2019 թվականին, սակայն առաջին եթերաշրջանում առկա են 1986 և 1953 թվականների, ինչպես նաև 2021 և 2052 թվականների սյուժետային գծեր, իսկ որոշ հերոսներ գտնվում են երկու կամ նույնիսկ երեք սյուժետային գծերում (միևնույն ժամանակ նրանց դերերը կատարում են տարբեր դերասան-դերասանուհիներ)։


=== Կանվալդների ընտանիք ===


=== Նիլսենների ընտանիք ===


=== Դոպլերների ընտանիք ===


=== Թիդեմանների ընտանիք ===


=== Ուրիշներ ===


== Սերիաներ ==


=== Առաջին եթերաշրջան (2017) ===


== Արտադրություն ==
2016 թվականի փետրվարին Նեթֆլիքսը իր համաձայնությունն է տվել 10 սերիայից բաղկացած հեռուստասերիալի արտադրությանը։ Հայտնի է եղել, որ յուրաքանչյուր սերիա մեկ ժամ է տևելու։ Նկարահանումները սկսվել են 2016 թվականի հոկտեմբերի 18-ին՝ Բեռլինի տարածքում, և ավարտվել են 2017 թվականի մարտին։ Սերիալը նկարահանվել է «4K» (Ultra HD) ձևաչափով։ Երկրորդ եթերաշրջանի նկարահանումները սկսվել են Բեռլինում՝ 2018 թվականի հունիսի 28-ին։


== Քննադատների կարծիքներ ==
Առաջին եթերաշրջանը քննադատների կողմից հիմնականում  դրական կարծիքներ է ստացել. շատերը այն համեմատել են «Թվին Փիքս» և «Տարօրինակ դեպքեր» հեռուստասերիալների հետ։ Առավել ընդգծված էր հեռուստասերիալի երանգը, ինչպես նաև այն ներկայացնելու ընթացքը և բարդությունը։ Շատ քննադատներ սերիալն համարել են ավելի խորն ու խավարոտ, քան «Տարօրինակ դեպքեր»-ը, և երանգներով ավելի նման «Թվին Փիքս»-ին։
Քննադատությունների մեծ մասը ուղղված է սերիալի հղման ծանր մոտեցմանը, քիչ թե շատ դրական հերոսների բացակայությանը և սերիալի տեսակետների ոչ ինքնատիպությանը։
Rotten Tomatoes կայքում առաջին եթերաշրջանը պահպանում է իր «թարմությունը» 87 %-ով՝ 7/10 միջին վարկանիշով։


== Ծանոթագրություններ ==


== Արտաքին հղումներ ==
Ջողոլո

Ջողոլո (վրաց.՝ ჯოყოლო), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 665 մետր բարձրության վրա։ Մարզկենտրոն Ախմետայից հեռու է 16 կմ հյուսիս։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 737 մարդ։


== Պատմություն ==
Ջողոլոն հիմնադրվել է  Վրաստանի և Չեչնիա-Ինգուշեթիայի մշակութային և էթնիկական հարաբերությունների արդյունքում (19—20-րդ դարեր)։


== Ջողոլոցիների ազգանունները ==
Մարգոշվիլի
Մուզիկաշվիլի
Մուտոշվիլի
Մխեբրիշվիլի
Պարեուլիջե
Կավտարաշվիլի
Կուշանաշվիլի
Սումբաջե
Տուրկոշվիլի
Թուշիշիվիլի
Թոխոսաշվիլի
Ցիտիաշվիլի
Ցիսկարաշվիլի
Ցիսկարիշվիլի


== Ծանոթագրություններ ==
Վյայնամերի

Վյայնամերի կամ Մուհու Վյայն (էստ․՝ Väinameri, կամ Muhu väin), նեղուց Արևմտաէստոնական կղզեխմբի և Էստոնիայի մայրցամաքային մասի միջև։ Նեղուցը միացնում է Բալթիկ ծովը Ռիգայի ծոցին և բաղկացած է Սուուռվյայն (Մուհու կղզու և մայրցամաքային մասի միջև) և Հարի կուրկ (Հիյումաա և Վոռմսի կղզիների միջև) նեղուցներից։
Նեղուցի լայնությունը տատանվում է 6-ից 27 կմ, մակերեսը մոտ 2200 կմ² է, իսկ ամենափոքր խորությունը հասնում է 1, 8 մ։ Ձմռանը ծածկվում է սառույցով։


== Ծանոթագրություններ ==
Արմեն Տիգրանյանի անվան երաժշտական դպրոց

Արմեն Տիգրանյանի անվան երաժշտական դպրոց, կրթադաստիարակչական ուսումնական հաստատություն Երևանի Շենգավիթ վարչական համայնքում։


== Պատմություն ==
1949 թվականին Երևանի Շենգավիթ համայնքում բացվել է Սայաթ-Նովայի անվան երաժշտական դպրոցի մասնաճյուղ, որը 1950 թվականին վերափոխվել է ինքնուրույն դպրոցի և վերանվանվել է հայ մեծ երաժիշտ Արմեն Տիգրանյանի անունով։ Տնօրենն է եղել Բաբկեն Սարգսյանը։ 1971 թվականին սկսվել է դպրոցի նոր շենքի շինարարությունը, որն ավարտվել է 1975 թվականին, տնօրեն Ֆելիքս Հակոբյանի օրոք։ Բացվել են նոր բաժիններ, ավելացել է աշակերտների թիվը։
1990-ական թվականներին ուսուցչական անձնակազմի ուժերով և Սարգիս Ալաջաջյանի ղեկավարությամբ դպրոցում ստեղծվել է կամերային նվագախումբ։ 1997-2001 թթ. դպրոցը գլխավորել է Ֆլորա Մարտիրոսյանը, ում օրոք վերանորոգվել է դպրոցի մեծ դահլիճը, կատարվել են նպաստավոր փոփոխություններ էլեկտրաէներգիայի համակարգում ջեռուցում ունենալու համար։
2001 թվականին տնօրեն է նշանակվել Սվետլանա Մուրադյանը։ Դպրոցում ստեղծվել է ուսուցիչների երգչախումբ՝ Հենրի Մանգասարյանի ղեկավարությամբ։
Դպրոցի շենքի ճակատը զարդարում է «Երաժշտություն» բարձրաքանդակը (կոփածո պղինձ, 1980, 10 x 5 մ, քանդակագործ՝ Արարատ Հովսեփյան, համահեղինակ՝ Գրիգոր Գևորգյան)։


== Բաժիններ ==
Երաժշտական դպրոցում գործում են հետևյալ բաժինները՝

Դաշնամուր
Ջութակ
Թավջութակ
Սանթուր
Ուդ
Տավիղ
Ժողովրդական և փողային գործիքներ
Լարային գործիքներ
Ջազ-վոկալ
«Արտիստ» թատերական ստուդիա
Պարերի բաժին


== Շրջանավարտներ ==
Արա Գևորգյան
Աշոտ Բաբայան
Արմեն Վաղինակի Գրիգորյան
Ռոզա Սիրունյան
Ռուզան Մուրադյան


== Պատկերասրահ ==

		
		
		


== Ծանոթագրություններ ==
Յուրի Երշով

Յուրի Երշով (ռուս.՝ Ершов, Юрий Сергеевич, հունիսի 17, 1927(1927-06-17), Լենինգրադ, ՌԽՖՍՀ, ԽՍՀՄ - մայիսի 25, 2008(2008-05-25), Սանկտ Պետերբուրգ, Ռուսաստան), ռուս և խորհրդային գեղա​​նկարիչ, Ռուսաստանի Դաշնության մշակույթի վաստակավոր գործիչ, Լենինգրադի նկարիչների միության անդամ. 


== Կենսագրություն ==
Յուրի Երշովը ծնվել է 1927 թվականի հունիսի 17-ին։ 1949-1955 թվականներին սովորել է Լենինգրադում՝ Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության բաժնում։ Սովորել է Իվան Ստեպաշկինի, Միխայիլ Ավիլովի և Վլադիսլավ Անիսովիչի հետ։ 1955 թվականին ավարտել է ինստիտուտը Յուրի Նեպրիցևայի արվեստանոցում` գեղանկարչի որակավորմամբ։ Դիպոմային աշխատանքը եղել է «Հավաքարարուհի Մ. Երմոլենկոյի դիմանկարը» նկարը։
1955 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ միասին։ Նկարել է բնանկարներ, նատյուրմորտներ, ավելի քիչ` դիմանկարներ և ժանրային նկարներ։ Եղել է Լենինգրադիի նկարիչների միության անդամ։ Յուրի Երշովի ստեղծագործություններից են «Մորաքույր Պոլյան» (1961 թվական), «Վոլգայի վրա» (1964 թվական), «Սումպասադ» (1968 թվական), «Տանձերը», «Գդալները», «Կեղևատուփեր և ճախարակներ» (1972 թվական), «Երեկոյան թեյ» (1975 թվական), «Կղզյակը» (1980 թվական), «Վասիկովո» (1988 թվական), «Կոլոգրիվ։ Սոճիները» (1995 թվական) և այլն։ Ռուսաստանի Դաշնության մշակույթի վաստակավոր գործիչ է (1998 թվական)։
Մահացել է 2008 թվականի մայիսի 25-ին, Սանկտ Պետերբուրգում, 81 տարեկան հասակում։ Յուրի Երշովի աշխատանքները գտնվում են Ռուսաստանի և այլ երկրների թանգարաններում և մասնավոր հավաքածուներում։


== Ծանոթագրություններ ==


== Աղբյուրներ ==
Выставка произведений ленинградских художников 1961 года. Каталог. — Л: Художник РСФСР, 1964. — с.17.
Весенняя выставка произведений ленинградских художников 1965 года|Каталог весенней выставки произведений ленинградских художников 1965 года. — Л: Художник РСФСР, 1970. — с.14.
Весенняя выставка произведений ленинградских художников 1971 года. Каталог. — Л: Художник РСФСР, 1972. — с.9.
Натюрморт. Выставка произведений ленинградских художников 1973 года. — Л: Художник РСФСР, 1973. — с.8.
Наш современник. Зональная выставка ленинградских художников 1975 года|Наш современник. Зональная выставка произведений ленинградских художников 1975 года. Каталог. — Л: Художник РСФСР, 1980. — с.15.
Зональная выставка произведений ленинградских художников 1980 года. Каталог. — Л: Художник РСФСР, 1983. — с.13.
Справочник членов Ленинградской организации Союза художников РСФСР. — Л: Художник РСФСР, 1987. — с.43.
Связь времен. 1932—1997. Художники — члены Санкт — Петербургского Союза художников России. Каталог выставки. — Санкт — Петербург: ЦВЗ «Манеж», 1997. — с.287.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.393. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.74.
Մալինով Յար (այլ կիրառումներ)

Մալինով Յար, կարող է վերաբերել՝

Մալինով Յար - գետ Ռուսաստանում, Ուսերդեցի վտակը
Մալինով Յար - գետ Ռուսաստանում, Պլոտվայի վտակը
Ռուդոլֆ եղնիկի արկածները

Ռուդոլֆ եղնիկի արկածները, 1964 թվականին հայտնի սուրբծննդյան ֆիլմի հիման վրա, հատուկ հեռուստատեսության համար նկարահանված ամերիկայան սուրբծննդյան տիկնիկային մուլտֆիլմ։ Պրեմիերան կայացել է 1964 թվականի դեկտեմբերի վեցին՝ NBS ալիքով (1972 թվականից մուլտֆիլմը ցուցադրվում է CBS ալիքով)։ «Ռուդոլֆ եղնիկի արկածները» ամեն տարի ցույց են տալիս ամերիկական հեռուստատեսությամբ․ ինչը ռեկորդային երկար է՝ սուրբծննդյան հատուկ թողարկման համար։


== Սյուժե ==
Ռուդոլֆ եղնիկը՝ Դոնների որդին, (Սանտա Կլաուսի լծվածքի եղնիկներից մեկը) ծնվել է տարօրինակ յուրահատկությամբ․ նրա քիթը կարմիր լույս է արձակում։ Այդ պատճառով մնացած եղնիկները, բացի Կլարիսայից, ծիծաղում են նրա վրա և չեն կանչում իրենց հետ խաղալու։ Ռուդոլֆը դուր է գալիս Կլարիսային, բայց հայրը նրան արգելում է շփվել Ռուդոլֆի հետ։ Այդ ժամանակ էլֆ Գերմին հասկանում է, որ ուզում է ատամնաբույժ դառնալ և չի ցանկանում խաղալիքներ պատրաստել։ Երկու վտարվածները ծանոթանում են միմյանց հետ և ճամփա են ընկնում՝ ուր աչքերը կտրի։ Նրանք հանդիպում են ողջ կյանքում հարստություն փնտրող ոսկեխույզ Յուկոն Կորնելիուսին։ Հանկարծ նրանց նկատում է Ձնեհրեշը, որն ուզում է ուտել նրանց։ Նրանք փախչում են հրեշից և երեքը միասին հայտնվում Դժբախտ Խաղալիքների կղզում, որտեղ ապրում են խաղալիքները, որոնցից հրաժարվել են երեխաները։ Այդ երկրի թագավորը՝ թևավոր առյուծ Մունրեյսերը, թույլ է տալիս հերոսներին գիշերել այդտեղ, բայց փոխարենը խնդրում է պատմել Սանտային այդ կղզու մասին, որպեսզի նա խաղալիքների համար ապաստան գտնի։ Գիշերվա կեսին Ռուդոլֆը փախչում է կղզուց՝ վախենալով, որ իր քիթը կգրավի Հրեշի ուշադրությունը։
Անցնում է ծամանակ, Ռուդոլֆը մեծանում է, բայց դեռևս չի կարողանում գտնել այն տեղը, որտեղ կկարողանար ապրել հանգիստ։ Նա որոշում է վերադառնալ տուն և իմանում, որ ծնողները և Կլարիսան այս ամբողջ ընթացքում փորձել են գտնել իրեն։ Նա ճամփա է ընկնում նրանց գտնելու և տեսնում է, որ նրանց բռնել է Ձնեհրեշը։ Ռուդոլֆը փորձում է պաշտպանել ընտանիքին և Կլարիսային, բայց ընկնում է սառցալեզվակի հարվածից։ Գերմին և Յուկոն որոշում են փրկել Ռուդոլֆին։ Հրեշին քարանձավից խորամանկությամբ դուրս բերելով՝ Գերմին պոկում է նրա բոլոր ատամները։ Հրեշը սարսափում է իր անզորությունից։ Յուկոն նստեցնում է նրան իր շների լծվածքին, բայց ընկնում է բլուրից։ Հուսահատված հերոսները գնում են տուն։ Այնտեղ բոլորը ներողություն են խնդրում Ռուդոլֆից և Գերմիից, իսկ Սանտան խոստանում է տուն գտնել բոլոր Դժբախտ խաղալիքների համար։ Յուկոն վերադառնում է վերափոխված հրեշի հետ, որը, պարզվում է, կարողանում է եղևնի զարդարել։ Այդ ժամանակ Սանտան հայտարարում է, որ նվերներ բաժանելը նրա մոտ չի ստացվի, քանի որ դրսում ձնաբուք է, բայց, տեսնելով Ռուդոլֆի լուսավորվող քիթը, խնդրում է եղնիկին կանգնել սահնակի ամենասկզբում։ Եղնիկը համաձայնվում է, և Սանտան եղնիկների հետ ուրախությամբ նվերները հասցնում է երեխաներին։


== Դերերը հնչունավորեցին ==
Բիլի Մեյ - Ռուդոլֆ եղնիկ
Սթեն Ֆրենսիս - Սանտա Կլաուս, թագավոր Մունրեյսեր
Պոլ Կլիգմեն - Դոներ, Կլարիսայի հայրը, Կոմետ
Բյորլ Այվզ - ձնեմարդ Սեմ (պատմող)
Պոլ Սոլուս - Գերմի
Ջենիս Օրինշտեյն - Կլարիսա
Լարի Ման - Յուկոն
Պեգ Դիքսոն - տիկին Կլաուս, տիկին Դոներ
Կարլ Բանաս - էլֆ–վարիչ, Դժբախտ Խաղալիքներ
Էլֆի Սկոպ - Ֆայրբոլ, Չարլին արկղիկից
Կորին Կոնլի - Դոլի տիկնիկ


== Տես Նաև ==
Ռուդոլֆ եղնիկը


== Ծանոթագրություններ ==
Ալտամուրա

Ալտամուրա (իտալերեն՝ Altamura), քաղաք Իտալիայում։ Գտնվում է Ապուլիա մարզի Բարի գավառում։
Բնակչությունը կազմում է 69,0 հզր. մարդ (2009), բնակչության խտությունը՝ 147 մարդ/կմ²։ Զբաղեցնում է 427 կմ² տարածք։ Փոստային ինդեքս՝ 70022։ Հեռախոսային կոդ՝ 00080։
Բնակչության հովանավոր համարվում է Սանտ Իրենեն։ Ամեն տարի քաղաքի տոնը նշվում է մայիսի 5-ին։


== Ժողովրդագրություն ==
Բնակչության աճը


== Քույր քաղաքներ ==
 Լուչերա, Իտալիա
 Մոդիկա, Իտալիա
 Կաստելլանա-Սիկուլա, Իտալիա


== Ալտամուրայի Նեանդերթալյան մարդը ==
1993 թ․ Լամագունայի կարստային քարանձավում սպելեոլոգները հայտնաբերել են Ալտամուրայան մարդուն it:Uomo di Altamura)։ Միթոխոդրալ ԴՆԹ-ի վերծանումը ցույց է տվել որ դա Նեանդերթալյան մարդ է։


== Արտաքին հղումներ ==
Քաղաքի պաշտոնական կայքը (իտալ.)
AltamuraLive


== Ծանոթագրություններ ==
Սուրբ Կատարինյան մենաստան

Անվան այլ կիրառումների համար տե՛ս՝ Կուսանաց վանք (այլ կիրառումներ)Սուրբ Կատարինե կամ Կուսանաց վանք, հայ առաքելական եկեղեցու կանանց մենաստան Իրանի Սպահանի նահանգում՝ Նոր Ջուղա քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Գտնվում է Չարսու թաղում, սուրբ Հովհաննես Մկրտիչ եկեղեցու հարավային պատին կից։ Անցյալում ունեցել է մինչև 32 կույս, որոնց փոքր ու նեղ խուցերը եկեղեցու տարբեր կողմերում էին գտնվում։


== Պատմություն ==
Կառուցվել է 1623 թվականին, Լազարյան հայտնի տոհմի Նահապետ Խոջա Եղիազարի միջոցներով (Աղազար Լազարյանի պապը)՝ իր քույրեր Կատարինեի և Թաջլումի համար։
Նոր Ջուղայի առաջին իգական՝ Կատարինյան դպրոցը, բացվել է 1858 թվականին։ 1900 թվականին, կառուցվել է դպրոցի համար առանձին մի շէնք «սուրբ Կատարինյան դպրոց» անունով, որ գործում է մինչ օրս։ Երկհարկանի մեկ այլ շենք՝ Բագրատ Վարդազարյանի նախաձեռնությամբ կառուցվել է որպես որբանոց-արհեստանոց, և ևս մի քանի սենյակներ զբաղեցված էին որպես գորգագործարան։ 1964 թվականին դրա սենյակները քանդվեցին և Ջանի Թունյանի միջոցներով կառուցվեց մանկատուն, որը հետագայում ծառայեց որպես ծերանոց։
Վանքը նախկինում հայտնի էր իր պաղ ջրհորով, որից օգտվում էին նաև բնակիչները։ 1970-ական թվականներից, փողոցի լայնացման պատճառով ջրհորը դարձավ անօգտագործելի։


== Ճարտարապետություն ==
Սուրբ Կատարինեն ունի երկու ուղղանկյուն դահլիճ։ Շինությունը կառուցված է աղյուսով և կավով, իսկ պատերն արտաքինից ծածկված են կավով։ Ներսում՝ սեղանի առջևի քարերի վրա, գրված է. «Յիշատակ է կուս Կատարինէին և Թաջլումն»։
Խորանի երկու կողմերում կան երկու խաչքար։ Վերևում են Հիսուսի, առաքյալների ու Աստվածածնի որմանկարները, իսկ դրանց երկու կողմերում երկու եպիսկոպոսներ՝ ավետարանը ձեռքերին։ Դրանցից ներքև ներկայացվում է Հիսուսի ծնունդը, և քառասնօրյա Հիսուսի՝ Տաճարում Սիմեոն ծերունուն հանդիպելը։ Եկեղեցում կարելի է տեսնել 12 առաքյալների, սուրբ կույս Կատարինեի և Մեսրոպ Մաշտոցի նկարները։ Մկրտության ավազանի վրա նկարված է Քրիստոսսի մկրտության պատկերը։


== Տես նաև ==
Սուրբ Կատարինյան դպրոց (Նոր Ջուղա)
Սուրբ Կատարինե եկեղեցի (Սանկտ Պետերբուրգ)


== Ծանոթագրություններ ==
Թե հոգնել ես հաղթահարված...

«Թե հոգնել ես հաղթահարված...», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականին։
Թումանյանի ընտանեկան արխիվում պահվում է մեկ ինքնագիր։
Առաջին անգամ տպագրվել է Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 444)։
Տպագրվել է ինքնագրից։


== Ծանոթագրություններ ==
Անկոն բլուր

Անկոն, 199 մետր բարձրությամբ բլուր, որը նայում է դեպի Պանամա քաղաք, մոտ է Պանամայի Անկոն բնակավայրին։ Այն գտնվել է ԱՄՆ իրավասության ներքո՝ որպես Պանամայի ջրանցքի գոտու մի մաս, մինչև 1977 թվականին վերադարձվել է Պանամային։ Հիմնականում չզարգացած, պահեստային տարածք է։ Բլուրի վրա է գտնվում Պանամա քաղաքի ամենաբարձր կետը։ 30 րոպե քայլելով կարելի է հասնել բլրի գագաթին։ Ըստ Անկոնի բնակչի՝ 2017 թվականի փետրվարին այլևս հնարավոր չէ մեքենայով հասնել բլրի գագաթ։ Համեմատաբար չզարգացած այս տարածքը մացառուտ է և կան վայրի կենդանիներ։ Կարելի է հանդիպել համրուկներ, սպիտակադունչ կոատիներ, ինաշերտ զրահամորթ, տամարիներ, եղնիկներ։ Պանամական Բնության պահպանության ազգային ասոցիացիա (իսպ.՝ Asociación Nacional para la Conservación de la Naturaleza (ANCON)) բնապահպանական խումբն անվանումն օգտագործում է որպես հապավում։


== Պատմություն ==
Երբ ծովահեն Հենրի Մորգանը 1671 թվականին հարձակվեց Պանամա քաղաքի վրա, նրա սկաուտները նախ բարձրացան Անկոն բլուր, որպեսզի տեղական պաշտպանության համար տեղեկություն ունենան։ Անկոն բլուրը նայում է դեպի նոր քաղաք, որը կառուցվել է Մորգանի ավերածություններից հետո։
Բլուրը 1906 թվականին դարձել է այն տարածքի մի մասը, որտեղ կառուցվել է ջրանցքը։ Այսօր բլրի գագաթին տեղադրված է պետական դրոշը։
1914 թվականին Պանամայի ջրանցքը պաշտոնապես հատող առաջին նավը՝ SS Ancon, իր անունը վերցրել է բլրի և շրջակա բնակավայրի անունից։ Երբ 1977 թվականին Պանաման վերադարձրեց բլրի հսկողությունը, Պանամայի դրոշը տեղադրվեց բլրի գագաթին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Photos of the views from Ancon Hill Archived 2016-01-11 at the Wayback Machine.
Picture of Ancon Hill Archived 2008-08-10 at the Library of Congress - showing contrast between the hill and surrounding urban area.
Cerro Ancon Archived 2019-12-01 at the Wayback Machine. - website dedicated to preserving Ancon Hill. (in Spanish)
Ռումինիայի օրհներգ

Ռումինիայի օրհներգ  «Արթնացե'ք ռումինացիներ», ռումիներեն՝ Deşteaptă-te, române!  եղել է Ռումինիայի օրհներգը 1989 թվականից և Մոլդովայի օրհներգը 1917-1918 թվականներին և 1991-1994 թվականներին։ Ռումինիայի ազգային օրհներգի խոսքերը պատկանում են ռոմանտիզմի ուղղության պոետ, լրագրող, թարգմանիչ Անդրեյ Մուրեշանին (1816-1863), նվիրված է 1848 թվականի Հեղափոխության շրջանի տրիբունային։ 1848 թվականի հեղափոխության ժամանակ հրատարակված Ա. Մուրեշանի «Эхо» բանաստեղծությունը համակցվել է երաժշտությանը մի քանի օրվա ընթացքում։ Պաշտոնական տվյալներով երաժշտությունը գրվել է պոետ և ազգագրագետ, մեծ մշակույթի մարդ, երգիչ և երաժշտության դասագրքի հեղինակ Անտոն Պանի կողմից (1796-1854)։ Համաձայն մեկ այլ տարբերակի այն համարվում է «Իմ մոր կրծքից» (ռումիներեն՝ Din sânul maicii mele)  եկեղեցական հիմնի մշակումը Մուրեշինի ընկերոջ, Գեորգե Ուչենեսկու(1820-1897) կատարմամբ։


== Կատարում ==
Ռումինիայի պետական հիմնը բաղկացած է 11 տունից, որոնցից չորսը պետք է կատարվեն հանդիսավոր դեպքերում (առանձնացված են թավատառ)։ Առաջին անգամ կատարվել է 1848 թվականի հունիսի 29-ին Ռիմնիկու-Վուլչայում։ «Արթնացե'ք ռումինացիներ» անվանումն ունի ինչպես սոցիալական, այնպես էլ ազգային բնույթ՝

սոցիալական, որովհետև պարտադրում է դեպի նոր աշխարհը անցնելու  մշտական վիճակի ապահովումը,
ազգային, որովհետև միացնում է այդ զարթոնքը պատմական ավանդույթին։Հիմնը ներառում է այլ հիմներում գոյություն ունեցող, Մարաֆոնում և Սալամինում հույների հետ կռված «Պայոնից» մինչև ֆրանսիական հեղափոխության «Մարսելյեզ» վեհացված «հիմա կամ երբեք»-ը։


== Տեքստը բնօրինակ լեզվով ==


== Ծանոթագրություններ ==


== Արտաքին հղումներ ==
Музыка гимна (без слов)
 «Deşteaptă-te, române!» mp3
Гимн Румынии в исполнении команды телеканала ProTV, 1 декабря 2005 ՅուԹյուբում
Վիլհելմ III Լյուքսեմբուրգցի

Վիլհելմ Ill Ալեքսանդր Պաուլ Ֆրեդերիկ Լոդեվեյկ (փետրվարի 19, 1817(1817-02-19), Palace of the Nation, Բրյուսել, Բելգիա - նոյեմբերի 23, 1890(1890-11-23)[…], Het Loo Palace, Ապելդորն, Խելդեռլանդ, Նիդերլանդներ), թագավոր 1849-1890 թվականներին, Լյուքսեմբուրգի մեծ դուքս։ Վիլհելմ II-ի որդին։ Երկյուղելով 1848-1849 թվականների եվրոպական հեղափոխություններից, հարկադրված էր հետևել սահմանադրությանը և մի շարք պետական հարցերի լուծումը թողնել պառլամենտին։


== Ծանոթագրություններ ==
Նշան Թուրունճյան

Նշան Թուրունճյան (Նշան Թուր, փետրվարի 16, 1888(1888-02-16), Խարբերդ, Օսմանյան կայսրություն - նոյեմբերի 10, 1967(1967-11-10), Ալթադենտ), հայազգի ամերիկյան քանդակագործ։


== Կենսագրություն ==
Նշան Թուրունճյանը սովորել է Խարբերդի Եփրատ քոլեջում։ 1905 թվականից հաստատվել է Սան Ֆրանցիսկոյում, հետևել նկարչության և քանդակագործության դասընթացների։ 1923-1929 թվականներին ապրել է Փարիզում։ 1928 թվականին ունեցել է անհատական ցուցահանդես, 1929 թվականին ցուցադրվել է նաև Նյու Յորքում։ Առաջին համաշխարհային պատերազմի տարիներին Նշան Թուրունճյանն եղել է Ֆրանսիայում ծառայող հայ կամավորականներից։


== Ստեղծագործություններ ==
Առաջին աշխարհամարտին նվիրված հուշարձանը Փարիզի հայկական եկեղեցու բակում
«Բեթհովեն»
«Մովսես»
«Սուրբ ընտանիք»
«Հայ մոր դիմաքանդակը»
«ժամանակակից պատերազմ»
«Երաժշտություն» (Սիբելիուսի տուն-թանգարան, Ֆինլանդիա)


== Ծանոթագրություններ ==
Ջեսի Մեթքալֆ

Ջեսի Իդեն Մեթքալֆ (անգլ.՝ Jesse Eden Metcalfe, դեկտեմբերի 9, 1978(1978-12-09), Կարմել Ուելլի գյուղ, Մոնտերե շրջան, Կալիֆոռնիա, ԱՄՆ), ամերիկյան հեռուստատեսային դերասան, որը հայտնի է «Հուսահատ տնտեսուհիները» վարկանշային հեռուստասերիալում Ջոն Ռոուլենդի, «Կրքեր» ցերեկային հեռուստասերիալում Միգել Լոպես Ֆիցջերալդի և «Դալլաս» հեռուստասերիալում Քրիստոֆեր Յուինգի դերերով։


== Անձնական կյանք ==
Մեթքալֆը ծնվել է Կալիֆոռնիայի Կարմել հովտում և Նենսի (օրիորդական ազգանունը՝ ԴեՄայո) և Ջեֆ Մեթքալֆների որդին է։ Նրա հայրն ունի  ֆրանսիական և իտալական ծագում, իսկ մայրը՝ իտալական և պորտուգալական։ Մեթքալֆը, որը դեռահասության տարիքում խաղում էր Ուոթերֆորդի (Կոնեկտիկուտ) տարբեր բասկետբոլային լիգաներում, ավարտել է Նյու Լոնդոնի (Կոնեկտիկուտ) Ուիլյամս դպրոցը, բայց կիսատ թողեց ուսումը Նյու Յորքի համալսարանում, որպեսզի զբաղվի սցենարիստի և ռեժիսորի կարիերայով։ 2006 թվականի ՄԵթքալֆը հանդիպում է Girls Aloud խմբի վոկալիստ Նադին Քոյլի հետ, որից բաժանվեց 2007 թվականի ապրիլին։ 2008 թվականին սկսեց հանդիպել դերասանուհի և մոդել Կարա Սանտանայի հետ, որին առաջարկություն արեց 2016 թվականի օգոստոսին։


== Կարիերա ==
Հաջող լսումներից հետո հանդես եկավ NBC հեռուստաալիքի «Կրքեր» հեռուստասերիալում Միգել Լոպես Ֆիցջերալդի դերով 1999 թվականի հուլիսից մինչև 2004 թվականի հուլիսը։ 2003 թվականի վերջին և 2004 թվականի սկզբին հանդես եկավ «Սմոլվիլի գաղտնիքը» հեռուստասերիալի երկու սերիաներում վրիժառու Վան Մաքնալթի դերով։
2004 թվականի հոկտեմբերին Մեթքալֆը խաղաց դեռահաս-այգեպանի դերը ABC ալիքի «Հուսահատ տնտեսուհիները» հեռուստասերիալում, որտեղ նրա կերպարը գաղտնի սիրային կապերի մեջ է տնային տնտեսուհի Գաբրիել Սոլիսի հետ՝ Եվա Լոնգորիայի դերակատարմամբ։ 2004 թվականի նոյեմբերին USA Today-ը նրան անվանեց «կրքոտ սեքս-խորհրդանիշ»։ Այնուհետև Մեթքալֆը սերիալում պարբերաբար հայտնվում է։
Իր առաջին դերը կինոյում խաղացել է «Ջոն Թաքերը պետք է մեռնի» ֆիլմում՝ նկարահանվելով Աշանտիի, Սոֆիա Բուշի և Բրիթանի Սնոուի հետ։ 2006 թվականի հուլիսի 28-ին էկրաններ բարձրացած ֆիլմում նա խաղացել է հարուստ, բայց անազնիվ դեռահաս-բասկետբոլիստի դեր։ 2008 թվականին խաղաց Ջեքի դերը «Խելագարություն» հոգեբանական թրիլերում։ Ֆիլմը վարձույթում թողարկվեց սահմանափակ քանակով, DVD թողարկումը տեղի ունեցավ 2008 թվականի հուլիսի 15-ին։ Ֆիլմը ստացավ քննադատների բացասական արձագանքը։ Հետո Ջեսին նկարահանվեց Գրենջեր Վուդրուֆի դերում ամերիկա-հնդկական «Եզրագծի վերջում» ֆիլմում։ 2009 թվականին Էմբեր Թեմբլինի և Մայքլ Դուգլասի հետ նկարահանվեց 1956 թվականի «Խելամիտ կասկած» ֆիլմի ռիմեյքում։ Ֆիլմը, որի ռեժիսորն էր Պիտեր Հայամսը, ստացավ կինոքննադատների բացասական արձագանքը։ 2010 թվականին Ջեսին նկարահանվեց «Տանջվածը» ֆիլմում (անգլ.՝ «The Tortured», ռեժիսոր՝ Ռոբերտ Լիբերման)։ Այս ֆիլմում նա խաղաց մոլագարի կողմից սպանված երեխայի հոր դերը։ DVD թողարկումը կայացավ 2010 թվականի հոկտեմբերի 18-ին։
2012-2014 թվականներին Մեթքալֆը նկարահանվեց «Դալլաս» հեռուստասերիալում։ Նկարահանման ողջ ընթացքում Մեթքալֆը ստանում էր քննադատների բացասական կարծիքներ, և նրա կերպարը երրորդ եթերաշրջանի վերջում սպանվեց։


== Ֆիլմագրություն ==


=== Կինո ===


=== Հեռուստատեսություն ===


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Ջեսի Մեթքալֆ Internet Movie Database կայքում
Աղնձի (Խարբերդի գավառ)

Աղնձի, գյուղ Արևմտյան Հայաստանում, Խարբերդի վիլայեթի Խարբերդի գավառում, Խարբերդից 20 կմ հարավ-արեելք։
XX դարի սկզբին ուներ մոտ 400 հայ բնակիչ։ Աղնձիի հայ բնակիչները տեղահանվել են Մեծ եղեռնի տարիներին։ Նրանց մեծ մասը զոհվել են։ Փրկվածները տարագրվել են ԱՄՆ ու այլ երկրներ։
Բնակիչները զբաղվում էին երկրագործությամբ, անասնապահությամբ և արհեստներով։ Աղնձիում կար Ս. Աստվածածին անունով եկեղեցի։ Գյուղն ուներ  նախակրթական վարժարան։


== Ծանոթագրություններ ==
(3604) Բերխույսեն

(3604) Բերխույսեն (անգլ.՝ Berkhuijsen), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,599649 ա. մ., առավելագույնը մոտենում է 2,2974 ա. մ. հեռավորության վրա և հեռանում 2,9019 ա. մ.։ Արեգակի շուրջ մեկ ամբողջական պտույտ է կատարում 1530,98 երկրային օրվա ընթացքում, իր ուղեծրով շարժվելով միջինում 0,235143 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3604) Բերխույսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրեմեննայա (Տոբիշի վտակ)

Կրեմեննայա (ռուս.՝ Кременная), գետ Ռուսաստանում, հոսում է Նենեցյան ինքնավար օկրուգով Կոմի Հանրապետությունով։ Գետաբերանը գտնվում է Տոբիշ գետի աջ ափին՝ 186 կմ հեռավորության վրա։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080109
Կոդը ըստ հիդրոլոգիական հետազոտության (ՌԴ) — 103008010
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դրիժինա Գրեբլյա

Դրիժինա Գրեբլյա (ուկրաիներեն՝ Дрижина Гребля), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Դրիժինա Գրեբլյա գյուղում բնակվում էր 735 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոբոգդանովո

Նովոբոգդանովո (ուկրաիներեն՝ Новобогданове), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Նովոբոգդանովո գյուղում բնակվում էր 125 մարդ։ Բնակավայրը զբաղեցնում է 0,34 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եմնա

Եմնա (ռուս.՝ Емна), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կունոժն գետի աջ ափում՝ 43 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014948
Հիդրոլոգիական ուսումնասիրությունների կոդը - 110001494
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նորդովկա

Նորդովկա (ռուս.՝ Нордовка, բաշկիրերեն՝ Нордовка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1015 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջանաղիս

Ջանաղիս, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Արածանի գետի ակունքներից մեկի ափին, Դիադին քաղաքից 10 կմ հարավ։


== Բնակչություն ==
XX դարի սկզբին ուներ 17 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==